**Valtakunnallinen ELO yhteistyöryhmä: vuoden 2016 toiminnan arviointi**

(arvosanat asteikolla 1 – 5)

**Tavoite 1: Matalan kynnyksen monialaisten palvelujen luominen ja kehittäminen:**

* Tavoitetta on edistänyt (ja tulee edistämään) linjaus monialaisista palveluista. Malli tukee parhaiten keskivertonuoria, mutta ei erityistä tukea tarvitsevia. Tähän pitää kiinnittää enemmän huomiota jatkossa. Arvosana 3,5.
* Ohjaamot ovat käynnistyneet hyvin ja ELO-ryhmää pidetty hyvin ajan tasalla. Arvosana 4

**Tavoite 2: Tieto- ja viestintäteknologian hyödyntäminen ohjauksessa - integroidun verkko-ohjausjärjestelmän kehittäminen:**

* Tavoitetta ei ole käsitelty riittävästi. Kohtaamo-hankkeessa tapahtuvan kehittämisen hidastumisen osasyynä KEHAn hidas liikkeellelähtö ja organisointi. Kokonaisuuden kehittämiseen liittyy vahva kytkentä virkamiestyöhön, tämä kaventaa myös ELO -ryhmän vaikuttamismahdollisuuksia. Arvosana 2-2.5.
* Kehittäminen on tunnetusti haastavaa, mutta luottamus on luja! (ELO-ryhmää pidetty hyvin ajan tasalla). Kohtaamon toimintakatsaus voisi tulla koko porukalle.

**Tavoite 3: European Lifelong Guidance Policy Network tulosten ja työkalujen levittäminen ja hyödyntäminen Suomen elinikäisen ohjauksen kehittämisessä:**

* Tuloksia on levitetty, mutta tulosten ja työkalujen monimutkaisuudesta johtuen niiden hyödyntäminen on ollut hankalaa. ELGPN työ on kuitenkin taustoittanut valtakunnallista toimintaa. Arvosana 2.
* ELGPN ollut hyvin esillä, ja Raimo on huippuasiantuntija. Mutta levittäminen ja hyödyntäminen vaatii vielä työtä (konkretisoituminen oikeaksi tekemiseksi).

**Tavoite 4: Maahanmuuttajien ohjauspalvelujen kehittäminen:**

* Ei ole ollut riittävästi esillä kokouksissa, pitäisi määritellä mitä maahanmuuttajien ohjauspalveluilla tarkoitetaan – tällä hetkellä siitä ei ole riittävästi tietoa. Alueellisella tasolla on tehty paljon kehittämistyötä. Arvosana 1.
* Tästä voisi saada lisää informaatiota.

**Tavoite 5: Elinikäisen ohjauksen tarpeen ja merkityksen näkyväksi tekeminen :**

* ELO-ryhmä on ryhmänä tehnyt asialle aika vähän (pl. monialainen ohjaus linjaus-paperi), mutta asiaa on kokonaisuutena on viety eteenpäin. Ryhmän jäsenet ovat omilla tahoillaan/työllään edistäneet asiaa. Arvosana 3.
* Julkilausumiakaan ei voi olla määräänsä enempää. Monialaisen ohjauksen linjaukset paperi on hyvä.

**Arvio ELO-ryhmän toimintatavoista vuonna 2016:**

* Kokoukset hyvin valmisteltuja, hyvät vierailijat ja konkreettiset caset. Arvosana 4.